AKADEMIE - Hoërskool Centurion
Hoërskool Centurion staan bekend as die skool van uitnemendheid; of dit nou verwys na top akademiese personeel of leerders se akademiese prestasies wat wye erkenning geniet.
Die personeel is betrokke by verskeie akademiese liggame en ons leerders kry wyd erkenning in publikasies, kunswedstryde en in die koerante met ons graad 12-uitslae.
Hoërskool Centurion het selfs 'n Ultimum Ludum trofee vir die leerders wat deur die jaar die beste akademies verbeter het.
Omdat ons 'n familieskool is, is ons klasse kleiner en kry leerders beslis meer kontaktyd met personeel. U kind en sy / haar akademiese vordering is ons eerste prioriteit.
Ons het ook 'n sterk tegniese been by die skool met vakke soos Tegniese Wiskunde, Tegniese Wetenskappe, Meganiese Tegnologie, Elektriese Tegnologie en Ingenieursgrafika en -ontwerp.
Die gebruik van tegnologie in die klaskamer het algemene gebruik geword by Hoërskool Centurion. U kind gaan na skool blootgestel word aan 'n wêreld wat anders lyk as die tradisionele klaskamer. Ons poog om u kind bloot te stel aan 'n wye verskeidenheid van tegnologiese vaardighede wat jou kind beter sal voorberei om aan te pas in 'n toenemend veranderende wêreld.
Hoërskool Centurion se akademiese program het vir elke kind 'n plekkie onder die son. Word deel van die Woerie-kampus.
Mnr. D.D Barnard
Wat is akkomodasies?
Akkommodasies is maatreëls om die impak van leerprobleme te minimaliseer.
Voorbeelde van akkomodasies?
Voorbeelde van akkommodasies is byvoorbeeld: ekstra tyd, grootdrukvraestelle, lesers en/of skrywers.
Kan by die toepaslike departementshoof aangevra word.
Leerders is volgens wetgewing skoolpligtig tot in graad 9. Die Verdere Onderwys en
Opleiding fase begin in graad 10 en die keuse van die vakke wat u kind van graad 10 tot 12 wil neem, moet nou gemaak word.
Inligting wat hier voorsien word, het betrekking op Hoërskool Centurion, maar dit is volgens die beleid vir Verdere Onderwys en Opleiding (VOO) soos vervat in die Kurrikulum en Assesseringsverklarings graad 10 tot 12.
Agtste en negende vakke is wel toelaatbaar teen ekstra betaling, maar die keuse is beperk en onderhewig aan die belangstelling. As 'n ekstra vak oorweeg word, moet dit vanaf graad 10 geneem word.
Meganiese Tegnologie en Elektriese Tegnologie mag nie saam geneem word nie. Wanneer u kind Elektriese Tegnologie of Meganiese Tegnologie as 'n vak kies dan MOET hy/sy Ingenieursgrafika en –ontwerp saam met Wiskunde/Tegniese Wiskunde en Fisiese Wetenskappe/Tegniese Wetenskappe neem.
D.w.s. die kind wat 'n Tegniese vak kies se vakke moet die volgende wees: Afrikaans, Engels, Lewensoriëntering, Wiskunde/Tegniese Wiskunde, Fisiese Wetenskappe/Tegniese Wetenskappe, Meganiese Tegnologie/Elektriese Tegnologie, Ingenieursgrafika en –ontwerp.
Tegniese Wiskunde en Tegniese Wetenskappe se moeilikheidsgraad is byna dieselfde as gewone Wiskunde en Fisiese Wetenskappe met verskillende fokusareas.
Fisiese Wetenskappe mag net saam met Wiskunde geneem word. Sekere vakke se moeilikheidsgraad en inhoud is van so 'n aard dat die skool 'n paar aanbevelings wil maak om u te help met die vakkeuses. Dit is egter nie voorskriftelik nie, maar die verlede het al baie tendense uitgewys waarvan ons u wil bewus maak. Oorweeg dus asseblief die volgende: As u kind nie in graad 9 ten minste 50% vir Wiskunde behaal nie, gaan die volgende vakke moontlik 'n probleem wees in die senior fase: Wiskunde, Tegniese Wiskunde, Inligtingstegnologie, Rekeningkunde, Fisiese Wetenskappe, Tegniese Wetenskappe en Elektriese Tegnologie.
Vir Ingenieursgrafika en -ontwerp word Wiskunde sterk aanbeveel.
As daar reeds 'n belangstelling in 'n beroepsveld is, gaan doen vroeg genoeg skaduwerk by 'n firma om seker te maak dit is werklik die loopbaan wat gevolg wil word. (In gr. 11 en 12 is daar te min tyd om skaduwerk te doen.)
Een van bogenoemde moet geneem word. Die standaard van Wiskunde het baie verhoog.
As 'n leerder Wiskunde aan die einde van graad 9 druip (slaagvereiste 40%), sal Wiskunde nie in graad 10 geneem kan word nie. 'n Leerder sal in graad 10 toegelaat word om na afloop van 'n eksamen vanaf Wiskunde na Wiskundige Geletterdheid of Tegniese Wiskunde te verander, maar 'n skuif van Wiskundige Geletterdheid na Wiskunde sal onmoontlik wees. Tegniese Wiskunde word aanbeveel vir leerders wat sukkel met Wiskunde, maar wel 'n Tegniese pakket het. Tegniese Wiskunde het nou ook `n PAT afdeling.
Wiskundige Geletterdheid word aanbeveel vir 'n leerder wat nie Wiskunde vir studie- of beroepsdoeleindes benodig nie. Met Wiskundige geletterdheid kry jy steeds vrystelling vir Universiteite, net meer beperkte rigtings.
NAVRAAG: Die Waarnemende Departementshoof Wiskunde: Me. I. Jacobs: i.jacobs@hscenturion.co.za
Hierdie vak bestaan uit twee afdelings naamlik Fisika en Chemie. Wiskunde is verpligtend wanneer leerders hierdie vak kies.
Leerders doen self twee eksperimente, een uit elke afdeling, per jaar. Hierdie eksperimente dra by tot die jaarpunte van die leerders.
In graad 10-12 koop leerders self hulle handboeke, wat 'n werksboek is, aan. Dit is aparte werksboeke vir Fisika (boek 1) en Chemie (boek 2).
Die volgende onderwerpe word in Fisika onderrig:
Meganika, Golwe, klank en lig, Arbeid, energie en drywing, Elektrisiteit en magnetisme en Optiese verskynsels
Die volgende onderwerpe word in Chemie onderrig:
Organiese en anorganiese chemie en Energie veranderinge tydens chemiese reaksies
Vir die meeste studierigtings waarvoor Fisiese Wetenskappe benodig word, is daar keuringsvereistes om aan 'n Universiteit te studeer.
Mediese dokter, veearts, tandarts, arbeids- en fisioterapeute
Beroepe in natuur- en landbouwetenskappe
Onderwys in Fisiese Wetenskappe
In Lewenswetenskappe word die natuur bestudeer – van die kleinste bakterie tot by die grootste soogdiere! Ons kurrikulum dek baie modules, wat plant- en dierweefsels, die geskiedenis van lewe op aarde, menslike organe en vele meer insluit.
Wat Lewenswetenskappe lekker maak, is loer onder die mikroskoop, die hart- en nierdiseksies en uitstappies wat per geleentheid plaasvind. Praktiese modelle van organe en skelette in die klaskamer maak dat die vak letterlik tasbaar vir die leerder is.
Alhoewel Lewenswetenskappe hoofsaaklik 'n leervak is, probeer ons die leerders toerus met die basiese konsepte van hulle leerwerk, sodat hulle kan verstaan wat hulle leer. Ons beoog ook om vir ons leerders 'n liefde vir die natuur te kweek.
Lewenswetenskappe tel vir universiteitstoelating en kan jou besonder baie help as jy belangstel om naskool met mense, diere of in die natuur te werk.
Die lewe begin met Lewenswetenskappe!
Enige mediese wetenskappe, soos geneeskunde, snykunde, tandheelkunde, fisioterapie, arbeidsterapie, optemetrie, spraakterapie, ens. Landbouwetenskappe, patologie, veeartseny, veekunde, biokenetici, omgewingbestuur, natuurbewaring en navorsing is nog van die vele beroepe waarin 'n leerder kan gaan.
NAVRAAG: Die Departementshoof Lewenswetenskappe: Me. A. van Rooyen – a.vrooyen@hscenturion.co.za
Die vak handel oor die effektiewe gebruik van inligting- en kommunikasietegnologie vir 'n eindgebruiker in 'n rekenaartoepassingsomgewing, in verskillende sektore van die samelewing. Die inhoud dek teoretiese sowel as praktiese aspekte van die rekenaar en sy gebruike asook die invloed van die tegnologie op die mens en sy omgewing. Die programme, Word, Excell, Access, Powerpoint en HTML word gebruik om die leerders te help om in 'n kantooromgewing werk met 'n rekenaar te doen. Ons gebruik die Microsoft-Office 2016 pakket.
RTT bemagtig die leerders met kennis en vaardighede om op verskillende vlakke inligting te versamel, te ontwerp en te kommunikeer. Alle instansies vereis rekenaarvaardighede. RTT gee die agtergrond om 'n databasis te bou en te onderhou, die kennis om 'n finansiële oplossing te skep vir 'n rekenkundige beroep. Met die nuwe kurrikulum kan jy selfs webontwikkeling doen. Dit is dus 'n vak wat jou reeds toerus om verskillende pakkette geïntegreerd te gebruik en kom handig te pas by die inhandiging van take tot op universiteitsvlak en later in die werksomgewing.
NAVRAAG: Die Departementshoof IT en RTT : Me. I. Jacobs: i.jacobs@hscenturion.co.za
OOR DIE VAK
IT kan deure vir die toekoms oopmaak! IT is 'n dinamiese en bruikbare vak. Inligtingstegnologie strek tot die leerder se voordeel indien hulle dit oorweeg om in een van die volgende rigtings te sudeer:
Dit is ook 'n vak waar leerders 'n vaardigheid aanleer waarmee hulle vir werk kan aansoek doen.
Die inhoud van die vak behels 4 komponente, naamlik
Leerders leer programmeer. Die opleidingstaal wat gebruik word is Delphi. Ons gebruik ook SQL om databasisse te manipuleer.
Inligtingstegnologie-leerders word toegerus met die basiese konsepte van programmering. Wanneer leerders dan na skool op universiteitsvlak programmeringsvakke moet neem, vind hulle dit makliker om die konsepte in ander programmeringstale toe te pas.
3) Die PAT taak
Dis 'n programmeringsprojek wat in kwartaal 3 en 4 gedoen word en tel 25 % van die finale punt vir die jaar. Dit sal 'n beduidende hoeveelheid van die leerder se tyd en aandag verg.
4) Microsoft Office pakette:
Ons werk met MS Word, MS Excel en MS Access.
Die leerder wat hierdie vak kies, moet 'n goeie punt in Wiskunde in graad 9 kry. Dit is 'n goeie maatstaf om te bepaal of dit binne sy/haar belangstelling val.
Hoe om 'n sakeplan op te stel.
Hoe om jou eie onderneming te begin.
Verskillende tipe ondernemingsvorme en hoe dit opgerig word.
Watter wette jou as entrepreneur raak.
Wat etiese en professionele gedrag is.
Wat kreatiewe probleemoplossing is.
Vanaf graad10 is Rekeningkunde 'n keusevak. Die vak mag slegs geneem word indien 'n leerder Ekonomie en Bestuurswetenskappe (EBW) as vak in graad 9 geslaag het. Wiskunde as keusevak in graad 10 word sterk aanbeveel, maar is nie 'n vereiste nie.
Geen. Ekonomie is 'n keusevak vanaf graad 10.
Sakepublikasies soos Finweek, powerpoint-aanbiedinge, direkte internetverbinding saam met die gebruik van 'n data-projektor vir direkte nuusgebeure en DVD's word deurentyd gebruik om op hoogte te bly van verwikkelinge in die wêreldekonomie. Aktiewe deelname van leerders is spontaan, omdat hulle geprikkel word deur die impak van ekonomiese gebeure op die alledaagse lewe.
Geografie is 'n mens- en omgewingswetenskap wat baie goed skakel met Lewenswetenskap, Ekonomie, Fisiese Wetenskap, RTT, IT en Toerisme.
Leerders moet daarop let dat KAARTWERKVAARDIGHEDE hoofsaaklik in graad 10 afgehandel word en dat slegs toepassing van die teorie in graad 11 en 12 behandel word. Leerders moet oor basiese berekeningsvaardighede beskik om kaartwerk te kan doen.
Geskiedenis laat ons in 'n altyd veranderende wêreld,
die verlede beter verstaan,
NAVRAAG: Die Departementshoof Lewensoriëntering: Mnr. J. Cloete – j.cloete@hscenturion.co.za
Musiek as vak is 'n sterk aanbeveling vir enige studierigting, omdat musiekleerders akademiese veelsydigheid en selfdissipline as gesogte uitkomste vir hierdie vak aanleer. Die brein word in totaliteit ontwikkel en kruiskontrole tussen die breinlobbe word in geen ander vak so effektief uitgedaag en ontwikkel nie. Musiek tel vir TPT-punte.
Dit is ongelukkig nie moontlik vir 'n leerder om in graad 10 eers met Musiek as vak te begin nie; daarom is alle voornemende kandidate onderworpe aan 'n keuringsproses. Leerlinge wat reeds in graad. 8 en 9 Musiek as vak geneem het, word op grond van prestasie in die vak gekeur, andersins word aanbeveel dat 'n leerder op minimum graad 3 praktiese en teoretiese vlak moet wees om sukses te behaal.
Musiek word as agtste vak aangebied.
Leerlinge wat klavier of enige ander instrument as instrument wil neem, moet 'n instrument tuis beskikbaar hê om daagliks op te oefen.
Musiek as matriekvak word hoog geag wanneer aansoek gedoen word by tersiêre instellings, selfs as loopbaanrigtings soos medies of ingenieurswese oorweeg word. Dit is wyd bekend onder universiteitsakademici dat musiek as vak selfdissipline en selfmotivering kweek.
Musiek as vak bestaan uit drie komponente nl. Musiekteorie, musiekkennis en -leer en praktiese musiek. Elke komponent tel 'n derde van jou finale punt. Assesserings bestaan uit geskrewe take en praktiese uitvoerings.
Onderrig in praktiese voordrag vind individueel tydens skoolure en na skool plaas, en instrument-spesialiste wat geakkrediteerde musiekonderwysers is, word waar nodig, deeltyds gebruik.
Deelname aan eisteddfods en kunswedstryde word aangemoedig en ondersteun.
Musical Theatre musiekkoördineerder
Radio-omroeper getaak met musiekkeuses
Ons dinamiese departement is betrokke by 'n uiteenlopende verskeidenheid van kunsteorieë en praktiese komponente wat visuele kunste in ons samelewing vandag beklee. Visuele kuns bied opwindende en uitdagende leeruitkomstes aan, wat konseptualisering, kunsgeskiedenis, beeldende kunste, visuele kommunikasie en visuele kultuurstudies insluit.
Kunsgeskiedenis in graad 10 en 11 behels die internasionale kunsbewegings vanaf die ontstaan van kuns tot die 20ste eeu se kuns.
Graad 12 Kunsgeskiedenis fokus op die kontemporêre Suid-Afrikaanse kunstenaars en ons integreer dit met 20ste eeuse internasionale kunsbewegings.
Leerder moet selfvertroue, kreatiwiteit en spontaniteit toon.
Dramatiese Kunste bestaan uit twee komponente, teorie en prakties. Elke komponent tel 50% van jou finale punt. Assesserings bestaan uit geskrewe take en praktiese opdragte.
Leerders kry die geleentheid om kritiese denkers te word en om buite die boks te dink.
Nasionale en internasionale toneelstuk-analise
Tegniesevaardighede: Stel- en kostuumontwerp, grimering, klank en beligting.
Filosofie en teaterbewegings van die 20ste eeu
Klank –en beligtingsoperateur
Buitelandse toere en vakuitstappies
Verbruikersregte en -verantwoordelikhede
Hoe om voedselverskaffers, klereverskaffers meubel-, en huishoudelike toestelleverskaffers en restaurante te evalueer
Verantwoordelike aankoopgedrag wanneer voedsel, klere, meubels en huishoudelike apparate aangekoop word
Maniere om aardverwarming te beperk en voedselsekuriteit te verseker
Die toepassing van ontwerpelemente en -beginsels in die keuse van klere en meublement
Kleinskaalse produksie, entrepreneurskap en bemarking van kwaliteit produkte
IGO – INGENIEURSGRAFIKA en ONTWERP
INGENEURSGRAFIKA EN ONTWERP(IGO)
Ingenieursgrafika en -ontwerp (IGO) onderrig internasionaal erkende beginsels wat beide akademiese en tegniese toepassings het. Die klem in IGO is om spesifieke basiese kennis en verskeie tekentegnieke en -vaardighede te onderrig, sodat die IGO-leerder in staat sal wees om tekeninge te kan interpreteer en te produseer in die konteks van Meganiese Tegnologie, Siviele Tegnologie en Elektriese Tegnologie.
ROT (Rekenaarondersteunde Tekeninge) / "CAD"
Robotika is die studie van robotte en handel oor die ontwerp, konstuksie, werking en gebruik van robotte om spesfieke take te doen. Leerders word aangemoedig om probleme op te los, terwyl hulle ervarings verbind word met voorbeelde uit die werklike wêreld.
Robotika word aangebied as 'n addsionele vak wat slegs na skool aangebied word. Die robotika kurrikulum duur 1 jaar lank, met 'n klas een keer n week, van 1½ tot 2 ure lank.
Die robotika kurrikulum word aangebied en opgestel deur mnr. A. van Mazyk in konsultasie met ander kenners in die robotika- veld.
Die Robotika Kurrikulum volg 'n KABV benadering tot Assessering met 2 toetse, een halfjaar eksamen asook 'n eindeksamen. Daar is ook praktiese eksamens wat gedurende klastyd plaasvind. Hierdie inligting word vooraf aan leerders gegee.
Vakveranderinge het 'n baie groot impak op die leerder se prestasie. Wanneer 'n vakverandering gedoen word, impliseer dit dat die leerder self verantwoordelikheid neem om die agterstallige werk in te haal. Dit is daarom noodsaaklik dat deurdagte besluite oor vakkeuses al in graad 9 gemaak word.
Indien 'n leerder se punte onvoldoende is, word die vakveranderingsproses soos volg hanteer:
Die ouer kan besluit dat 'n leerder vakke moet verander, of die skool mag voorstel dat 'n leerder vakke verander.
Vakveranderinge word slegs vir die eerste 2 weke aan die begin van die eerste of tweede kwartaal gedoen.
Die ouer moet 'n brief aan die skool skryf om te versoek dat die leerder vakke verander.
Die brief word ingehandig by die graadhoof wat in oorleg met mnr. A. Labuschagne dan die verandering maak.